יניב קקון

יניב יוסף קקון (נולד ב-10 בינואר 1980) הוא חבר מועצת עיריית אשדוד, פעיל חברתי ומחנך ישראלי. זוכה פרס רמת גן לספרות לשירת ביכורים לשנת תשע"ב על ספר השירים "שכונה". כיהן בשנים 2018-2024 כמשנה לראש עיריית אשדוד, והחזיק בתיק הצעירים, נוער וצרכים מיוחדים.

== ביוגרפיה ==
קקון גדל והתחנך באשדוד, למד בבתי הספר היסודיים "שז"ר" ואז "צפרירים". לאחר מכן עבר לבית הספר התיכון מקיף ו' בעיר. יניב היה פעיל בתנועת הצופים בה שימש כמדריך ומרכז. בצה"ל שירת כלוחם בחטיבת גבעתי סיים קורס מ"כים וקורס קצינים ושימש בין היתר כמפקד מחלקה. השתחרר מהצבא בדרגת סגן. קקון בעל תואר ראשון בחינוך והוראה מהמכון הדמוקרטי ותואר שני בניהול מערכות חינוך מאוניברסיטת תל אביב.

בשנת 2008 פורסם ספרו הראשון, "שכונה". הספר ראה אור בהוצאת עתון 77. זהו ספר שירה, בו קקון מנהל דיאלוג תמידי עם החברה סביבו במאבקו ב"לא כלום", וב"לחיות את הרגע", כפי שהוא מפרט ברשימה החותמת את הספר. על ספר זה זכה באותה שנה בפרס אשדוד ליוצרים ואמנים צעירים. ב-2012 זכה בפרס רמת-גן לשירת ביכורים. חלק משירי הקובץ תורגמו לערבית ולאנגלית. קקון הוא גם פעיל חברתי הקובל בשיריו ובמאמריו על תחושת הניכור של עדות ומגזרים בחברה המקוטבת בת זמננו.

במאי 2024, התמנה למנהל הארצי של תוכנית "הישגים" בעמותת "אלומה", לקידום השכלה גבוהה בפריפריה הגאוגרפית והחברתית.

=== פעילות חברתית ופוליטית ===

יום חילופי השלטון – גבעת יונה, מרץ 2019]]
קקון יזם מספר פרויקטים קהילתיים בעיר אשדוד, כדוגמת "יחד בונים חברה" – תוכנית יישובית המאגדת את תנועות הנוער עם קהילת היישוב ומוסדותיו לצורך פיתוח מנהיגות צעירה ומסגרות נוער וילדים. הפרויקט יושם בערים ברחבי הארץ ואף זיכה את אשדוד, בת ים ובאר שבע באות תנועות הנוער הארצית על פועלן לקידום תנועות הנוער. יוזמה נוספת של קקון הוא "הפורום לחינוך וקהילה – אשדוד" – מסגרת אקטיביסטית היוצרת במה ליוזמה ופעולה למען הקהילה של תושבי אשדוד.
יום הניצחון (9 במאי) באשדוד, 2018]]
קקון בהפגנה משותפת ל"אשדודים" ו"[[מגמה ירוקה" נגד בנייה בחוף י"א באשדוד, שדרות משה דיין, אוגוסט 2014]]
בשנת 2011 הקים קקון את התנועה החברתית-פוליטית "אשדודים" יחד עם מאיר אברג'יל, נאור ביטון, נורית טופז, ורוניקה ויגדורצ'יק, ואחרים, אשר התאגדו במסגרת המחאה החברתית של 2011. מטרת התנועה היא לייצר התארגנויות קהילתיות משמעותיות, לבנות מרחבים המאפשרים לחיות בשלום ובהדדיות ומאבק למען זכויות. התנועה בראשות קקון לא הצליחה לעבור את אחוז החסימה בבחירות לרשויות המקומיות ב-2013.

ב-2018 נבחר קקון למועצת עיריית אשדוד כאשר תנועת "אשדודים" בראשותו זכתה בשני מנדטים, ולאחר כינון המועצה מונה לתפקיד משנה ראש העירייה, כאשר היה ממונה על ניהול מרכז כיוונים, וכן תחום חיי הלילה בעיר.
קקון באירוע הבמה הפתוחה להרצאות של "המטבחון" לצעירים מקומיים באשדוד, [[מרכז כיוונים, אפריל 2022]]
באפריל 2019 התקבלה הצעה שיזם במועצת עיריית אשדוד למיפוי אתרים ארכאולוגיים, פסלים ועבודות אמנות במרחב הציבורי עבור הקהל הרחב על ידי לוחיות מידע. קקון נימק את ההצעה, בטענה כי לרבות הפסלים בעיר הם אנונימיים, ואין מידע על היוצר והיצירה.

לקראת הבחירות לרשויות המקומיות ב-2023 (שנדחו ל-2024 עקב פרוץ מלחמת חרבות ברזל) הודיע כי הוא מתכוון לרוץ בבחירות העוקבות (בשנת 2028) גם לראשות העירייה. באותה מערכת בחירות, "אשדודים" בראשותו שימרה את כוחה במועצת העירייה ה-12 כשזכתה ל-2 מנדטים. עם כינון המועצה, "אשדודים" עברה לאופוזיציה, לאחר שבכהונתה הראשונה הייתה בקואליציה.

== פרסומים ==

* 

== חיים אישיים ==
קקון נשוי לנורית, מטפלת ברפואה סינית, והוא אב לשתי בנות.

== קישורים חיצוניים ==

*
* 
* 
* מכללת קיי, [http://www.kaye.ac.il/component/content/article/21-2012-02-18-15-27-24/%D7%AA%D7%95%D7%90%D7%A8-%D7%A8%D7%90%D7%A9%D7%95%D7%9F/57-%D7%A9%D7%91%D7%99%D7%9C%D7%99%D7%9D תוכניות לימודים]
* תוכנית [http://www.ifat.com/VT/Trans.aspx?ID=4280462&CID=111597 "שבילים"], שיחה ב[http://www.radiodarom.co.il/ רדיו דרום], 2012
* 
* יניב קקון, [http://www.democratic.co.il/media/capsules_file/youth_H_IDE.pdf "יחד בונים חברה"] , בהוצאת [http://www.democratic.co.il המכון לחינוך דמוקרטי], 2014
* יניב קקון ותמיר גבאי, [http://c2city.org/site_media/media/article_pdfs/%D7%90%D7%A7%D7%98%D7%99%D7%91%D7%99%D7%96%D7%9D.pdf "מעורבות חברתית וקהילתית בעיר חינוך"] , בהוצאת [http://www.democratic.co.il המכון לחינוך דמוקרטי], 2012
* יניב קקון, [http://cafe.themarker.com/topic/2120416/ יציאה לדרך משותפת], באתר [http://cafe.themarker.com/ דהמרקר קפה] , מאמר הסיכום של הספר "שכונה", 10 באפריל 2011
* [http://nillydagan.com/%D7%A9%D7%99%D7%A8%D7%94-80/2278-%D7%99%D7%A0%D7%99%D7%91-%D7%A7%D7%A7%D7%95%D7%9F יניב קקון באנתולוגיה מקוונת לשירה עברית באתר של נילי דגן]
* יניב קקון, [http://www.edumop.com/%D7%99%D7%97%D7%93-%D7%99%D7%95%D7%A6%D7%A8%D7%99%D7%9D-%D7%97%D7%91%D7%A8%D7%94-%D7%99%D7%A6%D7%99%D7%90%D7%94-%D7%9C%D7%93%D7%A8%D7%9A-%D7%A7%D7%94%D7%99%D7%9C%D7%AA%D7%99%D7%AA-%D7%9E%D7%A9%D7%95/ יחד יוצרים חברה: יציאה לדרך קהילתית משותפת] , מגזין 'השפעה' באתר משרד החינוך, [http://edu.gov.il/minhalpedagogy/mop/Pages/home-page-agaf.aspx אגף מו"פ ניסויים ויזמות], 12 באוקטובר 2017

==הערות שוליים==

קטגוריה:פעילים חברתיים ישראלים
קטגוריה:אנשי חינוך ישראלים
קטגוריה:זוכי פרס רמת גן לספרות
קטגוריה:אשדוד: אישים
קטגוריה:בוגרי סמינר הקיבוצים
קטגוריה:בוגרי תנועת הצופים בישראל
קטגוריה:ישראלים שנולדו ב-1980
קטגוריה:חברי מועצת העיר אשדוד